Չեբուրաշկա

Չեբուրաշկա (), խորհրդային գրող և մանկագիր Էդուարդ Ուսպենսկու կողմից 1966 թվականին ստեղծված կերպար։ Չեբուրաշկան «Կոկորդիլոս Գենան և նրա ընկերները» գրքի գլխավոր հերոսներից մեկն է։ Ճանաչում է ձեռք բերել 1969 թվականին` Ռոման Կաչանովի կողմից նկարահանված «Կոկորդիլոս Գենան» մուլտֆիլմի թողարկումից հետո։

Գրքի սկզբնական տարբերակում, արտաքնապես Չեբուրաշկան իրենից ներկայացնում էր փոքրիկ ականջներով, շագանակագույն մորթիով և ետևի թաթերի վրա քայլող տգեղ արարածի։ Ներկայումս հայտնի Չեբուրաշկայի բարեհոգի կերպարը, որն ունի մեծ ականջներ և մեծ աչքեր, առաջին անգամ հայտնվել է «Կոկորդիլոս Գենան» մուլտֆիլմում և ստեղծվել է բեմադրող նկարիչ Լեոնիդ Շվարցմանի անմիջական մասնակցությամբ։

Չեբուրաշկայի մասին վիպակները Էդուարդ Ուսպենսկին հետագայում որպես պիեսներ` ստեղծել է մի քանի համահեղինակների հետ միասին։ Գրքի հիման վրա, ռեժիսոր և համահեղինակ սցենարիստ Ռոման Կաչանովը թողարկել է չորս մուլտֆիլմ.

 1969 - «Կոկորդիլոս Գենան»
 1971 - «Չեբուրաշկան»
 1974 - «Շապոկլյակը»
 1983 - «Չեբուրաշկան գնում է դպրոց»

1970-ական թվականներին Չեբուրաշկայի և Կոկորդիլոս Գենայի մասնակցությամբ մանկական հեռուստահաղորդումներ էին հեռարձակվում Շվեդիայում։ 2003 թվականից Չեբուրաշկայի մասին մուլտֆիլմեր են թողարկվում նաև Ճապոնիայում։

Ծանոթագրություններ 

Կերպարներ այբբենական կարգով
Գրական հերոսներ
Մուլտհերոսներ այբբենական կարգով
Հեքիաթների կերպարներ
Մուլտֆիլմերի կերպարներ
Հորինված խոսող կենդանիներ